RESOLUCIÓN do 9 de novembro de 2021, da Subdirección Xeral de Plans e Programas da Secretaría Xeral para o Deporte, pola que se fan públicas as listaxes de solicitudes suxeitas a emenda, as solicitudes inadmitidas e as solicitudes admitidas, presentadas ao abeiro da Resolución do 14  de setembro de 2021, da Secretaría Xeral para o Deporte, pola que se establecen as bases reguladoras para a concesión de axudas directas a federacións deportivas, clubs deportivos, sociedades anónimas deportivas e seccións deportivas de Galicia para a reactivación da actividade deportiva competitiva no contexto da COVID-19, e se procede á súa convocatoria para o ano 2021 (código de procedemento DE402A).
Vicepresidencia primeira e Consellería de Presidencia, Xustiza e Turismo — III. Outras disposicións — 16/11/2021

De conformidade co disposto no artigo 4 das bases recollidas na Resolución do 14 de setembro de 2021, da Secretaría Xeral para o Deporte, pola que se establecen as bases reguladoras para a concesión de axudas directas a federacións deportivas, clubs deportivos, sociedades anónimas deportivas e seccións deportivas de Galicia para a reactivación da actividade deportiva competitiva no contexto da COVID-19, e se convocan para o ano 2021 (DOG núm. 184, do 23 de setembro de 2021), tras seren recibidas as solicitudes nos correspondentes servizos provinciais de deportes e rematar a fase de revisión da documentación achegada e de comprobación do grao de cumprimento dos requisitos establecidos na dita resolución, esta Subdirección Xeral de Plans e Programas
Primeiro. Publicar a listaxe total de solicitudes presentadas, con indicación daquelas que se deberán emendar por presentar a documentación incompleta ou con erros, así como aquelas provisionalmente inadmitidas, total ou parcialmente, polos motivos indicados. Entenderanse como admitidas aquelas solicitudes que non teñen ningún tipo de observación.
Tal relación recóllese no anexo I desta resolución, ordenada alfabeticamente.
Segundo. Estas listaxes exporanse tamén nos taboleiros de anuncios dos servizos provinciais e da Secretaría Xeral para o Deporte, así como na páxina web http: //deporte.xunta.gal/
Terceiro. Segundo o disposto no artigo 5 das bases da convocatoria, así como no artigo 33 da Lei 39/2015, do 1 de outubro, do procedemento administrativo común das administracións públicas, acórdase a tramitación de urxencia na instrución do procedemento, tendo en conta as razóns de interese público motivadas na necesidade de facer efectivas a tramitación, a resolución e o pagamento da convocatoria e posibilitar a transferencia de fondos ás entidades beneficiarias co obxectivo de reactivar a actividade competitiva oficial no presente exercicio.
Cuarto. Os interesados poderán formular reclamacións, emendar erros e falta de documentación nun prazo de cinco (5) días hábiles, contados desde o día seguinte ao da publicación desta resolución no
Diario Oficial de Galicia.
Transcorrido este prazo sen que se emenden as deficiencias, considerarase que o interesado desiste da súa petición, de conformidade co establecido no artigo 68 da Lei 39/2015, do 1 de outubro, do procedemento administrativo común das administracións públicas, e logo da correspondente resolución, nos termos previstos no artigo 21 da dita lei.
Santiago de Compostela, 9 de novembro de 2021
En motivo da inadmisión:
En emendar: